Галина Златина
Забравана

chitanka.info

Слънцето гори земята,

сипе жар върху полята

и на сянка в туй мъртвило

всичко живо се е скрило.

— Бабо Мецо, съблечи се.

Във водата разхлади се.

А когато пак задуха,

ще си облечеш кожуха.

Баба Меца отговаря:

— Аз съм стара, много стара.

Недовиждам със очите.

Късогледи са горките.

Някъде ще го оставя,

после де е, ще забравя

и като не го намеря,

в студовете ще треперя.

Тъй че ще си ходя с него,

даже да е страшна жега.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.